­**НИЙСЛЭЛИЙН ЗАСАГ ДАРГЫН ХЭРЭГЖҮҮЛЭГЧ АГЕНТЛАГ**

**АЯЛАЛ ЖУУЛЧЛАЛЫН ГАЗАР**

2014 ОНЫ 12 ДУГААР САРЫН ҮЙЛ АЖИЛЛАГААНЫ ТАЙЛАН

2014 оны 12 дугаар сарын 26 Улаанбаатар хот

1/ Найрсаг Улаанбаатар хөтөлбөрийн хүрээнд 2015 онд нийслэлд зохиогдох аялал жуулчлал, спорт, соёл урлагийн арга хэмжээнүүдийг тур операторуудад танилцуулах, санал солилцох уулзалтыг 2014 оны 12-р сарын 17-ны өдөр нийслэлийн Аялал жуулчлалын газрын Мэдээлэл, сурталчилгааны төвд зохион байгуулав.

2/ Нийслэлийн Иргэдийн Төлөөлөгчдийн Хурлын Тэргүүлэгчдийн 2011 оны 120 дугаар тогтоолоор батлагдсан "Улаанбаатар хотын нутаг дэвсгэрт аялал жуулчлалын байр сууцны үйл ажиллагаа эрхлэх журам"-ын дагуу жуулчны байр сууцны үйлчилгээ эрхлэгчнийт 28 аж ахуйн нэгж, 8 иргэн үйл ажиллагаа эрхлэх зөвшөөрөл авах хүсэлт гаргаснаас 16 буудал “Зочид буудалд тавигдах ерөнхий шаардлага MNS4588:2008”, “Дэн буудалд тавигдах ерөнхий шаардлага MNS5738:2007” стандартын шаардлага хангасан тул зөвшөөрөл олгов.

3/ 12 дугаар сарын 23-ны өдөр БНСУ-ынСоёл, спорт, аялал жуулчлалын яам болон Солонгосын аялал жуулчлалын холбооноос зохион байгуулсан “Аялал жуулчлалын бодлогын семинар”-т тус газрын мэргэжилтнүүд хамрагдав.

4/ Аялал жуулчлалын ур чадварын төвтэй хамтран зохион байгуулж байгаа “Зочид буудал, зоогийн газар, зочлох үйлчилгээний мэргэшүүлэх сургалт”-нд Чингэлтэй дүүргийн аж ахуйн нэгжүүдийг хамрууллаа. 12-р сарын 08-12 өдрүүдэд зочин хүлээн авагчийн сургалтад 10, 12-р сарын 15-20-ны өдрийн үйлчлэгч, угаалгын ажилтны сургалтад 5 хүн хамрагдав. Тус сургалтыггурван одтой “Эдельвайс” зочид буудлыг түшиглэн Недерланд улсын экспертүүдийн боловсруулсан хөтөлбөрөөр буюу дадлага, онол хослуулан зохион байгуулав.

5/ Монгол улс ХБНГУ-ынБерлин хотод 2015 оны 3-р сарын 03-08 өдрүүдэд зохиогдох “ITB Berlin 2015” аялал жуулчлалын үзэсгэлэнд түнш орноор оролцохтой холбогдуулан нийслэлийн Аялал жуулчлалын газар Улаанбаатар хотыг анх удаа жуулчдын зорих газар хэлбэрээр олон улсад сурталчилж, бизнес эрхлэгчдээ дэмжих зорилгоор Улаанбаатар хот болон хотын жуулчны үйлчилгээний байгууллагуудын нэгдсэн танилцуулгыг бэлтгэж эхлээд байна. А5 хэмжээтэй, 60 нүүртэй хийгдэхуг танилцуулгын эхний 10 нүүрэнд УБ хотын ерөнхий танилцуулга, соёл урлагийн байгууллагууд, музей, үзмэрүүдийн мэдээлэл, дараагийн 40 нүүрэнд зочид буудал, зоогийн газар, амралт жуулчлалын цогцолборуудын мэдээлэл, сүүлийн 10 нүүрэнд худалдаа үйлчилгээ, эмчилгээ, үзэсгэлэн яармагийн төв зэрэг үйлчилгээний газруудын мэдээлэл багтана.

6/ БНХАУ-ынӨМӨЗО-ны Манжуур хотод 2014 оны 12-р сарын 22-26-ны өдрүүдэд зохион байгуулагдсан “Монгол, Орос, Хятад гурван улсын аялал жуулчлалын уулзалт, өвлийн аялал жуулчлалын арга хэмжээ”-нд нийслэлийн Аялал жуулчлалын газрыг төлөөлж Жуулчны аюулгүй байдал хариуцсан мэргэжилтэн М.Баасандоржоролцов.

7/ Аялал жуулчлалын үндэсний төвөөс сар бүрийн Монгол улсад ирсэн нийт гадаадын иргэдийн мэдээ авч мэдээллийн сандаа оруулан ажиллаж байна. 2014 оны эхний 11 сарын жуулчдын статистик мэдээллээр манай улсад ирсэн жуулчдын тоо 371590 буюу өмнөх оны мөн үеэс4,2%-иарбуурсан үзүүлэлттэй байна.Жуулчдын голлох зах зээлийн орноор БНХАУ-155391, ОХУ-65498, БНСУ-43958, Япон-17758, АНУ-13689, Казакстан-11410, Герман-8958, Франц-7424, Их Британи-5294, Австрали-4686 улсууд тус тус орсон байна.

8/ Манайулсыннутагдэвсгэрт 2014оныэхний 11-р сарынбайдлааргадаадын 83 иргэн гэмтхэрэгтхолбогдоншалгагдсаннь өмнөх оны мөн үеийнхээс 10 буюу 13.6%-иарөсч, *гадаадын 157 иргэн*гэмтхэргийнхалдлагадөртсөн нь өмнөх оны мөн үеийнхээс 37буюу 30.8%-иар өссөн байна.

9/ Дээд газраас 5, түүнээс хариутай бичиг 5, бусад газраас 34, түүнээс хариутай бичиг 31, өргөдөл гомдол бичгээр 16, 1200 төвөөс мэдэгдэл 1, нийт 56 баримт бичиг хүлээн авч бүртгэн, хариуцсан мэргэжилтнүүдэд шилжүүлсэн ба нийт бусад газрын хариутай 38 бичиг, өргөдөл гомдлын 4, нийт 42 баримт бичгүүдийн гүйцэтгэлийг бүртгэж авлаа.

Үндсэн үйл ажиллагааны чиглэлээр 1, боловсон хүчний чиглэлээр 2, явуулсан бичиг 21, нийт 24 албан бичгийг бүртгэн албан бланк дээр буулган баримтжуулав.

10/ Ажилтнуудын 2014 оны үр дүнгийн гэрээний биелэлтийг дүгнэж, дээд байгууллагад хүргүүлэх тайлан, мэдээллүүдийг хугацаанд нь гаргаж хүргүүлэв.

11/ “Найрсаг Улаанбаатар” хөтөлбөрт тусгагдсаны дагуу арилжааны банкуудадхамтран жуулчны үйлчилгээний байгууллагуудад зориулсан бага хүүтэй, улирлын чанартай зээл, санхүүгийн бусад үйлчилгээ нэвтрүүлэх талаар хүсэлт хүргүүлсэн. Одоогоор Хаан, Хас, Голомт, Улаанбаатар банкнаас саналыг судалж хамтран ажиллах боломжтой гэсэн хариу ирүүлээд байна.

ХЯНАЖ, ТАНИЛЦСАН:

НИЙСЛЭЛИЙН АЯЛАЛ ЖУУЛЧЛАЛЫН

ГАЗРЫН ДАРГА Э.БАТТУЛГА

огноо:..................................

НЭГТГЭСЭН:

НИЙСЛЭЛИЙН АЯЛАЛ ЖУУЛЧЛАЛЫН

ГАЗРЫН МЭРГЭЖИЛТЭН Б.АМАРЗАЯА

огноо:................................